hotchpotch/miracl-hf-unified huggingface dataset:
বিষ্ণুপুর, দক্ষিণ চব্বিশ পরগনা বিধানসভা কেন্দ্র
বিষ্ণুপুর (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি 
তফসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৬ নং বিষ্ণুপুর (এসসি) বিধানসভা কেন্দ্রটি বিষ্ণুপুর-১ সমষ্টি উন্নয়ন ব্লক এবং আসুতি-১, আসুতি-২, ছত্তা এবং রসপুঞ্জ গ্রাম পঞ্চায়েত গুলি ঠাকুরপুকুর মহেশতলা সমষ্টি উন্নয়ন ব্লক এর অন্তর্গত।
বিষ্ণুপুর বিধানসভা কেন্দ্রটি ২১ নং ডায়মন্ড হারবার লোকসভা কেন্দ্র এর অন্তর্গত। সমস্ত বিষ্ণুপুর পশ্চিম বিধানসভা কেন্দ্রটি ডায়মন্ড হারবার লোকসভা কেন্দ্র, বিষ্ণুপুর পূর্ব বিধানসভা কেন্দ্রটি যাদবপুর লোকসভা কেন্দ্র এর অন্তর্গত ছিল।
২০০৯ সালে বিষ্ণুপুর পশ্চিম বিধানসভা উপনির্বাচনে, সিপিআইএম এর বিধায়ক রথীন সরকারের মৃত্যুর কারণে উপনির্বাচন হয়। তৃণমূল কংগ্রেসের মদন মিত্র সিপিআই এম এর ইস্কান্দার হোসেনকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর আনন্দ কুমার বিশ্বাস বিষ্ণুপুর পূর্ব (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের দিলীপ মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। তৃণমূল কংগ্রেসের দিলীপ মণ্ডল ২০০১ সালে সিপিআই (এম) এর আনন্দ কুমার বিশ্বাসকে পরাজিত করেন। সিপিআই (এম) এর আনন্দ কুমার বিশ্বাস ১৯৯৬ সালে কংগ্রেসের মহাদেব নস্করকে পরাজিত করেন। সিপিআই (এম) এর সুন্দর নস্কর ১৯৯১ সালে কংগ্রেসের রামকৃষ্ণ বরকে পরাজিত করেন, ১৯৮৭ সালে কংগ্রেসের অর্ধেন্দু শেখর নস্করকে, ১৯৮২ সালে কংগ্রেসের মহাদেব নস্করকে এবং ১৯৭৭ সালে কংগ্রেসের রামকৃষ্ণ বরকে পরাজিত করেন।
২০০৬ সালে রাজ্য বিধানসভা নির্বাচনে, সিপিআই (এম) এর রথীন সরকার তৃণমূল কংগ্রেসের মদন মিত্রকে পরাজিত করেন। তৃণমূল কংগ্রেসের সুব্রত বক্সী ২০০১ সালে সিপিআই (এম) এর রথীন সরকারকে পরাজিত করেন। সিপিআই (এম) এর শঙ্কর সরন নস্কর ১৯৯৬ সালে কংগ্রেসের অরুণা ঘোষদস্তিদারকে পরাজিত করেন। সিপিআই (এম) এর কাশীনাথ আদক ১৯৯১ সালে কংগ্রেসের অরুণা ঘোষদস্তিদারকে পরাজিত এবং ১৯৮৭ সালে কংগ্রেসের সৈইক মকবুল হককে পরাজিত করেন। সিপিআই (এম) এর প্রভাশ চন্দ্র রায় ১৯৮২ সালে কংগ্রেসের নিরঞ্জন ঘোষকে এবং ১৯৭৭ সালে কংগ্রেসের মক হক সৈইক কে পরাজিত করেন।
কংগ্রেসের রামকৃষ্ণ বর ১৯৭২ এবং ১৯৭১ সালে জয়ী হন। সিপিআই (এম) এর সুন্দর কুমার নস্কর ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শান্তিলতা মণ্ডল জয়ী হন।
সিপিআই (এম) এর প্রভাশ চন্দ্র রায় ১৯৭২, ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের যুগল চরণ সাঁত্রা জয়ী হন।
১৯৫৭ সালে বিষ্ণুপুর কেন্দ্র থেকে সিপিআইয়ের প্রভাশ চন্দ্র রায় এবং সিপিআই এর রবীন্দ্রনাথ রায় যৌথভাবে জয়ী হন। স্বাধীন ভারতের প্রথম নির্বাচনে ১৯৫১ সালে, বিষ্ণুপুর কেন্দ্র থেকে কংগ্রেসের বসন্ত কুমার মাল এবং সিপিআইয়ের প্রভাশ চন্দ্র রায় যৌথভাবে জয়ী হন।
মায়মনা জেলা
মায়মনা (ফার্সি/উজবেক/পশতু: میمنه) তুর্কমেনিস্তান সীমান্তের কাছাকাছি উত্তর পশ্চিম আফগানিস্তানের ফারিয়াব প্রদেশের রাজধানী শহর। দেশের রাজধানী কাবুলের উত্তর-পশ্চিমে অবস্থিত এটি প্রায় এবং ময়মন নদীতে অবস্থিত যেটি মুরঘাব নদীর উপকূলে অবস্থিত। ২০১৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১৪৯,০৪০ জন এর মত, এবং এর সাথে উত্তর পশ্চিম আফগানিস্তানের বৃহত্তম শহরগুলির মধ্যে একটি হিসেবে মর্যাদা লাভ করে।
মায়মনা মূলত মায়মনা বিমানবন্দর থেকে সেবা প্রদান করা হয়ে থাকে, যেটি ২০১৪ সালে মে মা থেকে হেরাত থেকে সরাসরি ফ্লাইট ব্যবস্থা চালু করা হয়েছিল।
জাডোন সান্চো
জাডোন মালিক সান্চো (জন্ম ২৫ মার্ট ২০০০) হলেন একজন ইংরেজ পেশাদার ফুটবলার, যিনি একজন উইঙ্গার হিসেবে জনপ্রিয় জার্মান ঘরোয়া ফুটবল লিগ বুন্দেসলিগা-এর ক্লাব বরুশিয়া ডর্টমুন্ড-এর হয়ে খেলে থাকেন। পূর্বে তিনি ইংল্যান্ডের ক্লাব ওয়াটফোর্ড এবং জনপ্রিয় ইংলিশ ক্লাব ম্যানচেস্টার সিটি-এ একজন কিশোর খেলোয়াড় ছিলেন। একজন ইংরেজ কিশোর আন্তর্জাতিক ফুটবলার, সান্চো ২০১৭ সালের ২০১৭ ফিফা আনুর্ধ-১৭ বিশ্বকাপ দলের একজন সদস্য ছিলেন, যেটি সেই আসরটিতে শিরোপা জয় করে।
সান্চোর জন্ম, ইংল্যান্ড-এর রাজধানী লন্ডন শহরে, ক্যারিবীয় ত্রিনিদাদ এবং টোবাগো-থেকে আগত পিতা-মাতার পরিবারে।
সান্চো, মাত্র সাত বছর বয়সে ইংল্যান্ডের জনপ্রিয় ফুটবল ক্লাব ওয়াটফোর্ড-এ যোগ দেন। ২০১৫ সালের মার্চ মাসে মাত্র ১৪ বছর বয়সে ইপিপিপি-এর আওতায় প্রাথমিকভাবে ৬৬,০০০ পাউন্ডের বেতনের বিনিময়ে সান্চো, জনপ্রিয় ইংলিশ ক্লাব ম্যানচেস্টার সিটি-এ চলে আসেন, যদিও টাকার অংকটি বেড়ে ৫ লাখ পাউন্ডে দাড়ায়। সান্চো ম্যানচেস্টার সিটি একাডেমীতে প্রতিনিয়নত মুগ্ধ করতে থাকেন এবং তিনি তিনজন খেলোয়াড়দের মধ্যে একজন ছিলেন, যাদের সম্পর্কে ম্যানচেস্টার সিটির সভাপতি খালদুন আল মুবারক বলেছিলেন ২০১৭ সালের মে মাসের মধ্যে খুব দ্রুত তাদেরকে জেষ্ঠ দলে দেখাযাবে। ২০১৭ সালের জুলাই মাসে, নতুন চুক্তির সময় খেলার প্রতিশ্রুতি নিয়ে বিতর্ক সৃষ্টি হওয়ায় সান্চোকে প্রাক মৌসুমের সফরত দল থেকে বাদ দদেয়া হয়। পরবর্তীকালে জানানো হয় যে, সান্চো ক্লাব থেকে জোর করে চলে যেতে চেয়েছিলো।
২০১৭ সালের ৩১শে আগষ্ট, সান্চো জার্মান ঘরোয়া লিগ মুন্দেসলিগা-এর জনপ্রিয় ফুটবল ক্লাব বরুশিয়া ডর্টমুন্ড-এ ৮ মিলিয়ন পাউন্ডের মত পারিশ্রমিকের বিনিময়ে যোগ দেন এবং তখনই তাকে দলের প্রথম ১১ জনের মূল দলে সম্প্রতি চলে যাওয়া উসমান দেম্বেলে-এর ৭ নম্বর জার্সিতে যুক্ত করা হয়।
সান্চো ইতিমধ্যে ইংল্যান্ডের বিভিন্ন বয়স ভিত্তিক কিশোর জাতীয় দল সমূহে খেলেছেন, যেগুলো অনুর্ধ-১৬, অনুর্ধ-১৭ এবং অনুর্ধ-১৮ পর্যায়ে।
২০১৭ সালের মে মাসে আয়োজিত, ইউরোপিয়ান অনুর্ধ-১৭ চ্যাম্পিয়নশিপ-এর জন্য করা ইংল্যান্ড অনুর্ধ-১৭ দল-এর সাথে যুক্ত ছিলেন, যেটি প্রতিযোগিতার ফাইনালে উঠেছিলো, তিনি তার খেলোয়াড়ী নৈপুন্যের জন্য প্রতিযোগিতাটির সেরা খেলোয়াড় নির্বাচিত হন।
বরুশিয়া ডর্টমুন্ডে, ২০১৮–১৯ মৌসুমে এক চিত্তাকর্ষক শুরুর পরবর্তীকালে, সান্চো ২০১৮ সালের ৪ঠা অক্টোবর ইউয়েফা নেশনস কাপ-এর সূচিতে ক্রোয়েশিয়া এবং স্পেন জাতীয় দলের সাথে ম্যাচের জন্য অনুশীলনে প্রথম বারের মত ইংল্যান্ডের জেষ্ঠ দলে ডাক পান।
ক্রিস্টোফার হেসেলটাইন
লেফটেনেন্ট কর্নেল ক্রিস্টোফার হেসেলটাইন, ওবিই (; জন্ম: ২৬ নভেম্বর, ১৮৬৯ - মৃত্যু: ১৩ জুন, ১৯৪৪) লন্ডনের সাউথ কেনসিংটনে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯৬ সময়কালে ইংল্যান্ডের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশ নিয়েছেন। ঘরোয়া প্রথম-শ্রেণীর কাউন্টি ক্রিকেটে হ্যাম্পশায়ারের প্রতিনিধিত্ব করেছেন। দলে তিনি মূলতঃ ডানহাতে ফাস্ট বোলিং করতেন। এছাড়াও নিচেরসারিতে ডানহাতে ব্যাটিংয়ে পারদর্শিতা দেখিয়েছেন ক্রিস্টোফার হেসেলটাইন।
এটনে অবস্থানকালে প্রথম একাদশে খেলার সুযোগ পাননি কিংবা কেমব্রিজ বিশ্ববিদ্যালয় থেকে ব্লু লাভ করতে না পারলেও ১৮৯৫ সাল থেকে ১৯০৪ সাল পর্যন্ত হ্যাম্পশায়ারের পক্ষে প্রথম-শ্রেণীর কাউন্টি ক্রিকেট খেলার সুযোগ পেয়েছিলেন। এছাড়াও ১৮৯২ থেকে ১৯১৪ সময়কালে মেরিলেবোন ক্রিকেট ক্লাবে খেলেছেন।
সমগ্র খেলোয়াড়ী জীবনে মাত্র দুই টেস্টে অংশগ্রহণের সুযোগ পেয়েছেন। ২ মার্চ, ১৮৯৬ তারিখে টেস্ট ক্রিকেটে অভিষেক ঘটে ক্রিস্টোফার হেসেলটাইনের। ১৮৯৫-৯৬ মৌসুমে লর্ড হকের নেতৃত্বাধীন ইংরেজ দল দক্ষিণ আফ্রিকা সফরে আসলে দুই টেস্টে অংশ নেন তিনি। জোহেন্সবার্গে অনুষ্ঠিত সিরিজের প্রথম টেস্টের দ্বিতীয় ইনিংসে দক্ষিণ আফ্রিকার পাঁচ-উইকেট নিয়ে সবিশেষ কৃতিত্বের দাবীদার হন।
এছাড়াও লর্ড হকের নেতৃত্বে ওয়েস্ট ইন্ডিজ ও ভারত সফরে যান তিনি।
২৭ জুলাই, ১৮৯৮ তারিখে রয়্যাল ফাসিলিয়ার্সের ৭ম মিলিশিয়া ব্যাটালিয়নে মেজর পদে ক্রিস্টোফার হেসেলটাইনকে অধিষ্ঠিত করা হয়। দ্বিতীয় বোর যুদ্ধ শুরু হলে ফেব্রুয়ারি, ১৯০০ সালে লেফটেনেন্ট হিসেবে ইম্পেরিয়াল ইউম্যানরিতে যোগ দেন। একই মাসে দায়িত্ব পালনের উদ্দেশ্যে দক্ষিণ আফ্রিকায় চলে যান। যুদ্ধ শেষ হলে, সেপ্টেম্বর, ১৯০২ সালে আয়ারল্যান্ডের লর্ড লেফটেনেন্ট ডাডলি আর্লের অতিরিক্ত সহায়ক কর্মকর্তারূপে মনোনীত হন। এরপর তাঁকে প্রথম বিশ্বযুদ্ধ চলাকালে রয়্যাল ফাসিলিয়ার্সে লেফটেনেন্ট কর্নেল পদবীতে উত্তরণ ঘটানো হয়। এ সময়ে দুইবার তিনি প্রাণে বেঁচে যান। এছাড়াও ওবিই পদবীতে ভূষিত হন তিনি।
জীবনের শেষদিকে হ্যাম্পশায়ার কাউন্টি ক্রিকেট ক্লাবের সভাপতির দায়িত্বে ছিলেন। এছাড়াও মেরিলেবোন ক্রিকেট ক্লাবের সদস্য ছিলেন ক্রিস্টোফার হেসেলটাইন। ১৩ জুন, ১৯৪৪ তারিখে হ্যাম্পশায়ারের লিমিংটন এলাকার ওয়ালহ্যাম্পটনে ৭৫ বছর বয়সে ক্রিস্টোফার হেসেলটাইনের দেহাবসান ঘটে।
নগরউখড়া লোক উৎসব
নগরউখড়া লোক উৎসব হল পশ্চিমবঙ্গের অন্যান্য বৃহত্তম লোক উৎসব গুলির মধ্যে উল্লেখযোগ্য একটি লোক উৎসব। ২০১০ সালে মেলাটির সুচনা হয়।নদিয়া জেলার, নগরউখড়া থানার অন্তর্গত 'একাদশ ক্লাব' খেলার মাঠে প্রতিবছর শীতকালে মেলাটি অনুষ্ঠিত হয়। জানুয়ারি মাসের শেষে নতুবা ফেব্রুয়ারী মাসের প্রথম সপ্তাহে মেলাটি শুরু হয়, চলে আটদিন ধরে।
সারা পশ্চিমবঙ্গের বিভিন্ন জেলা থেকে লোক শিল্পীরা এই সাংস্কৃতিক মেলায় অংশ নেয়। বিভিন্ন অনুষ্ঠানের মাধ্যমে মেলাটি পরিপূর্ণতা পায়। হস্ত শিল্পের প্রদর্শনী, বিভিন্ন ফল ও সব্জির প্রদর্শনী, বিজ্ঞান বিষয়ক প্রদর্শনী, মাটির কাজের প্রদর্শনী হয়। এছাড়া প্রতিদিন যাত্রা, নাটক, বাউল গান,কবি গান, রবীন্দ্র সংগীত, কীর্তন, বাংলার লোকনৃত্য (যেমন ছৌ নাচ) বাংলার বিভিন্ন শিল্পীদের দ্বারা মঞ্চস্থ হয়। এছাড়াও ছায়াছবি প্রদর্শন, বিভিন্ন বিজ্ঞান সচেতনা মূলক অনুষ্ঠান ,পরিবেশ সচেতনামূলক অনুষ্ঠান ও আলোচনার আয়োজন হয়। এছাড়াও থাকে, রায়বেশে, দেশের বিভিন্ন প্রান্তের নাচ, কবিগান, ঝুমুর গান, ম্যাজিক, পুতুল নাচ, আদিবাসী সঙ্গীত, করম নৃত্য, ব্রতচারী ইত্যাদি।এছাড়াও, সড়কপথে ট্যাক্সি, ক্যাব, অটো, সরকারি কিংবা বেসরকারি বাসে সরাসরি নগরউখড়াতে পৌঁছে নির্দিষ্ট ঠিকানায় পৌছানো যায়। নগরউখড়া, ৩৪ ও ৩৫ নং জাতীয় সড়কের কেন্দ্রে অবস্থিত হওয়ায় এখানে সহজেই পৌছানো সম্ভব। কলকাতা শহর থেকে এই শহরের দুরত্ব মাত্র ৫০ কিলোমিটার।
জোন হ্যাকেট
জোন অ্যান হ্যাকেট (; জন্ম: ১ মার্চ ১৯৩৪ - ৮ অক্টোবর ১৯৮৩) ছিলেন একজন মার্কিন অভিনেত্রী। ১৯৬০-এর দশকে তিনি "দ্য গ্রুপ" (১৯৬৬) চলচ্চিত্রে অভিনয় করে শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন এবং পশ্চিমা ধাঁচের "উইল পেনি" (১৯৬৭) চলচ্চিত্রে শ্রেষ্ঠাংশে অভিনয় করেন। ১৯৮১ সালে "অনলি হোয়েন আই লাফ" চলচ্চিত্রে অভিনয় করে গোল্ডেন গ্লোব পুরস্কার জয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
টেলিভিশনে তিনি ১৯৬২ সালে "বেন কেসি" ধারাবাহিকে অভিনয় করে শ্রেষ্ঠ পার্শ্ব অভিনেত্রী বিভাগে এমি পুরস্কারের মনোনয়ন লাভ করেন এবং ১৯৭৮ সালে তিনি পিবিএস চ্যানেলের মিনি ধারাবাহিক "মোর্নিং বিকামস্‌ ইলেক্ট্রা"-এ ক্রিস্টিন ম্যানন চরিত্রে অভিনয় করেন।
পশতুন কোট জেলা
পশতুন কোট (কোউট) আফগানিস্তানের মায়মনা জেলার দক্ষিনে ফারিয়াব প্রদেশের মধ্যভাগে অবস্থিত একটি জেলা। জেলাটির কেন্দ্রীয় শহর পশতুন কোট মায়মানায় সুবুর্বয় অবস্থিত ()। ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭৭,০০০ জন এর মত, যার মধ্যে থেকে ৫% পশতুন, ৩০% তাজিক এবং ৬৫% উজবেক সম্প্রদায়ের লোকজনের বসবাস রয়েছে।
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। পরিসংখ্যান অনুযায়ী মোট ৩১৯টি পরিবার ক্ষতিগ্রস্ত হয়েছির, ৬জন মৃত্যুবরণ করে, ৫১৭ টি প্রাণীর প্রাণহানি হয়, ৩৫০টি বাগান ক্ষতিগ্রস্ত/ ধ্বংসপ্রাপ্ত হয় এবং কাটা কালা, নাদির আবিদ, নওয়া খোশক, চাকাব এ ৫২৪ কৃষি জমি ক্ষতিগ্রস্ত/ধ্বংসগ্রস্থ হয়েছিল।
আমিনপুর আয়েন উদ্দিন উচ্চ বিদ্যালয়
পাবনা জেলার বেড়া উপজেলার একটি বিদ্যালয়।
পাবনা জেলার বেড়া উপজেলা, আমিনপুর থানাধীন এ অঞ্চলের ও পার্শ্ববর্তী গ্রামের শিক্ষানুরাগী ব্যক্তিগণ শিক্ষার আলো প্রসারের জন্য আমিনপুর গ্রামে একটি মাধ্যমিক বিদ্যালয় প্রতিষ্ঠার স্বপ্ন দেখেন। অত:পর এলাকার গণ্যমান্য ব্যক্তিবর্গের সমর্থনে বিশিষ্ট দানশীল ব্যক্তি মরহুম আয়েন উদ্দিন চৌধুরীর নাম করণে ১৯৬৭ সালে আমিপনুর আয়েন উদ্দিন উচ্চ বিদ্যালয় নামে একটি বিদ্যালয় প্রতিষ্ঠিত হয়। বিদ্যালয়টি ১৯৭৩ সালে নিম্ন মাধ্যমিক বিদ্যালয় হিসাবে এবং ১৯৭৫ সালে মাধ্যমিক বিদ্যালয় হিসাবে স্বীকৃতি লাভ করে। বিদ্যালয়টি ১৯৮৫ সালের জুলাই মাসে এম.পি.ও ভূক্ত হয়।
২০১১ ইং সালে বেড়া উপজেলার শিক্ষা প্রতিষ্ঠান সমূহের মধ্যে এস.এস.সি ফলাফলের ভিত্তিতে সেকায়েপ প্রকল্প কর্তৃক শিক্ষকক উদ্দীপনা পুরুষ্কার ও শিক্ষা প্রতিষ্ঠান পুরুষ্কার পাওয়ার গৌরব অর্জন করে। বিদ্যালয়ের কমিটি, শিক্ষক/কর্মচারীদের অক্লান্ত পরিশ্রমের ফলে এটি "আমিপুর থানার" অন্যতম সেরা স্কুলে পরিণত হয়েছে!
মরহুম আয়েন উদ্দিন চৌধুরি ১৯৬৭ সালে আমিনপুর আয়েন উদ্দিন উচ্চ বিদ্যালয় প্রতিষ্ঠা করেন।
আমিনপুর আয়েন উদ্দিন উচ্চ বিদ্যালয় আমিনপুর থানায় অবস্থিত।এটি আমিনপুর বাজারের সন্নিকটে আত্রাই নদীর পাশেই অবস্থিত।
মির্জা আহমেদ ইস্পাহানি
মির্জা আহম্মদ ইস্পাহানি (১৮৯৮–১৯৮৬) ছিলেন একজন বাংলাদেশি ব্যবসায়ী এবং চট্টগ্রাম ভিত্তিক ইস্পাহানি পরিবারের প্রতিষ্ঠাতা
তিনি ছিলেন ওরিয়েন্ট এয়ারওয়েজ-এর প্রতিষ্ঠাতা এবং পাকিস্তান ইন্টারন্যাশনাল এয়ারলাইন্স (পিআইএ) এর প্রথম চেয়ারম্যান। তিনি ছিলেন ইস্পাহানি গ্রুপের চেয়ারম্যান।
মির্জা আহম্মদ ইস্পাহানি ছিলেন, মির্জা মোহাস্মেদ ইস্পাহানীর জৌষ্ঠ পুত্র। তিনি ইয়াঙ্গুন, বার্মায় ১৮৯৮-এ জন্মগ্রহণ করেন। তিনি ভারতের মাদ্রাজের বিদ্যালয়ে পড়ালেখা করেছেন এবং ২০ বছর বয়সে ম্যাট্রিক পাশের পর তিনি তাঁর বাবার ভারতের কলকাতার ব্যবসায় যোগ দেন।
ব্যবসায়ে যোগ দেওয়ার অল্প সময় পরে ইস্পাহানিকে জুনিয়র পার্টনার করা হয়।
১৯২৫ সালের মে মাসে তার বাবা মারা গেলে তিনি অন্য দুই সহযোগী, তার ভাই, মির্জা আবোল হাসান ইস্পাহানি এবং মির্জা মাহমুদ ইস্পাহানি সহ দৃঢ় অংশীদার হয়েছিলেন। ১৯৩৪-এ, এম. এম. ইস্পাহানি এবং অংশীদারিত্বটি কলকাতায় সীমিত দায় কোম্পানিতে রূপান্তর হয়েছিল। ওরিয়েন্ট এয়ারওয়েজ মির্জা আহমদ ইস্পাহানী এবং আদমজী হাজী দাঊদ কর্তৃক ২৩ অক্টোবর ১৯৪৬-এ প্রতিষ্ঠিত হয়েছিল। ১৯৪৭-এ কোম্পানিটি চট্টগ্রাম, পূর্ব পাকিস্তানে সরিয়ে আনা হয়। ১৯৬৫ সালে তিনি ঢাকা ইস্পাহানি ইসলামিয়া চক্ষু ইনস্টিটিউট ও হাসপাতাল প্রতিষ্ঠা করেন। ১১ মার্চ ১৯৫৫-এ ওরিয়েন্ট এয়ারওয়েজ পাকিস্তান সরকার প্রস্তাবিত বিমানের সাথে একত্রিত হয়েছিল এবং পাকিস্তান জাতীয় বিমান সংস্থা পাকিস্তান ইন্টারন্যাশনাল এয়ারলাইন্স কর্পোরেশন -এ পরিণত হয়েছিল। কোম্পানিটি পাট, চা, টেক্সটাইল, প্রকৌশল, শিপিং, ম্যাচ এবং প্লাইউডের বহু-মাত্রিক ব্যবসায়িক কার্যক্রমে বিস্তৃত হয়েছিল। তিনি বাংলাদেশ থেকে চা প্রথম রপ্তানিকারক ছিলেন।
চট্টগ্রামের মির্জা আহমেদ ইস্পাহানি উচ্চ বিদ্যালয় তার নামে নামকরন করা হয়। কুমিল্লা সেনানিবাসে অবস্থিত ইস্পাহানি পাবলিক স্কুল এন্ড কলেজও তাঁর নামে নামকরন করা হয়। তাঁর এক পুত্র ছিল, সাদরি ইস্পাহানি। তাঁর নাতি ছিলেন বেহরুজ ইস্পাহানি।
ডাঃ জহুরুল কামাল সরকারী কলেজ
ডাঃ জহুরুল কামাল কলেজটি ১৯৯৪ সালে প্রতিষ্ঠা করা হয়। কলেজটি অনেক প্রতিযোগিতার পর ২০১৮ সালের ৮ই আগষ্ট জাতীয়করন ভুক্ত হয়।
কলেজটি পাবনা-ঢাকা মহাসড়কের পাশেই অবস্থিত। ঢাকা থেকে পাবনা যেতে হাতের বামে এবং পাবনা থেকে ঢাকা যাবার সময় হাতের ডান পাশে পরে কলেজটি।
দুলাই কলেজ বাজার নেমে ২ মিনিট হাটলেই কলেজে যাওয়া যায়।
কলেজটি ১৯৯৪ সাল থেকে ২০১২ সাল পর্যন্ত উচ্চ মাধ্যমিক ও ডিগ্রি কোর্স করিয়ে আসছিল। পরে ২০১৩ সাল থেকে ৬ টি বিষয়ে অনার্স চালু করা হয়।
মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে একাদশ ও দ্বাদশ শ্রেণিতে শিক্ষাদান করা হয়।
জাতীয় বিশ্ববিদ্যালয়ের অধীনে ডিগ্রি ও সম্মান / স্নাতক কোর্সে শিক্ষাদান করা হয়।
অনার্স/স্নাতক কোর্সসমূহঃ
প্রত্যেক বিভাগেই ৬০ টি করে আসন রয়েছে।
সনাতন গোস্বামী
সনাতন গোস্বামী (১৪৮৮ - ১৫৫৮) ছিলেন চৈতন্য মহাপ্রভূর একজন প্রধান শিষ্য। শ্রী গোস্বামী গৌড়ীও বৈষ্ণব তত্তের ওপর প্রচুর ভক্তিমূলক বই রচনা করেন। তিনি ছিলেন বৃন্দাবনের ষড় গোস্বামীর অন্যতম, তার ছোটভাই ছিলেন রূপ গোস্বামী।
১৪৮৮ সালের অধুনা বাংলাদেশের যশোর জেলাতে জন্ম গ্রহন করেন সনাতন গোস্বামী। তার পিতার নাম ছিল মুকুন্দ, তিনি ছিলেন বাংলার সুলতান জালালুদ্দিন ফতে শাহ (রাজত্বকাল-১৪৮১-১৪৮৭) এর ব্যক্তিগত সচিব। সনাতন গোস্বামী ছিলেন মুকুন্দের জ্যেষ্ঠ সন্তান, তার ছোট ভাইয়েরা হলেন যথাক্রমে শ্রী রূপ গোস্বামী এবং শ্রী বল্লভ (অনুপম) গোস্বামী। রূপ গোস্বামীর ভাইপো শ্রীজীব গোস্বামী তার লঘু তোষণী গ্রন্থে ব্যাখ্যা করেছেন যে রূপ গোস্বামীর পরবর্তীরা হলেন ভরদ্বাজ গোত্রীয় (রাজশাহী) কেদারনাথ থেকে এসে তারা যশোরে বসবাস শুরু করেন। 
আবার পাশাপাশি শ্রীল শ্রী ভক্তিবেদান্ত নারায়ণ গোস্বামী মহারাজ বিরচিত শ্রী নবদ্বীপ ধাম পরিক্রমাতে আমরা দেখতে পাই যে শ্রী রূপ, শ্রী সনাতন এবং তাদের ছোট ভাই শ্রী বল্লভ (অনুপম) তারা ছিলেন যজুর্বেদীয় ভরদ্বাজ গোত্রীয় ব্রাহ্মণ, যাদের পূর্বপুরুষদের মনে করা হয় দক্ষিণ ভারতের কর্ণাটক থেকে এসেছিলেন। বলা হয় সনাতন গোস্বামীর পূর্বনাম ছিল অমর এবং শ্রী রূপ গোস্বামীর পূর্বনাম ছিল সন্তোষ। সনাতন ও তার ভাই দুজনেই ততকালীন প্রথিতযশা ন্যায়শাস্ত্রবিদ বাসুদেব সার্বভৌম ভট্টাচার্যের কাছে ন্যায় ও বেদান্তের পাঠ গ্রহণ করেছিলেন। তারা সার্বভৌমের ভ্রাতা মধসূদন বিদ্যাবাচস্প্তির কাছেও শিক্ষা গ্রহণ করেছিলেন। এই মধসূদন বিদ্যাবাচস্প্তির কাছেই সনাতন গোস্বামী অতি শৈশবেই দীক্ষা গ্রহণ করেছিলেন।
তাদের পিতৃবিয়োগের পর শ্রী সনাতন গোস্বামী খানিকটা বাধ্য হয়েই বাংলার তৎকালীন নতুন শাসক আলাউদ্দিন হুশেন শাহের দরবারে শাকর মল্লিক (ট্রেজারার) পদে আসীন হন, এবং শ্রী রূপ গোস্বামী বৃত হন দবীর-ই-খাস (ব্যক্তিগত সচিব) পদে।
কারামকল জেলা
কারামকল (কারামকুল) আফগানিস্তানের আন্দখয় জেলার দক্ষিনে ফারিয়াব প্রদেশের উত্তর অঞ্চলে অবস্থিত একটি জেলা। যার মধ্যে ৫% পশতুন, ৩৫% উজবেক এবং ৬০% তুর্কিমান সম্প্রদায়ের লোকজনের বসবাস। জেলাটির কেন্দ্রীয় শহর কারাম কুল আন্দখয় শহরের নিকটবর্তী অবস্থান করছে।
কায়সার জেলা
কায়সার (কেয়সার) জেলা আফগানিস্তানের ফারিয়াব প্রদেশের দক্ষিণ-পশ্চিম অঞ্চলে অবস্থিত একটি জেলা। ২০০৯ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ১২২,৩০০ জন এর মত। যার মধ্যে ৭০% উজবেক (তুর্কি সম্প্রদায়), ১৬% তাজিক, ১০% পশতুন এবং ৪% তুর্কিমান সম্প্রদায়ের লোকজন নিয়ে গঠণ করা হয়েছে। জেলাটির কেন্দ্রীয় শহরের নাম হচ্ছে কায়সার (, ১২৭৯ মিটার উচ্চতায় অবস্থান করছে) (কাইসার বাজার), কায়সারের বিশাল মরুভূমির প্রান্তে আলমার বাজারে প্রায় একই রকম বৈশিষ্ট্য বিরাজমান। উনিশ শতকের শেষ দিকে এই বাজারটি তার স্বতন্ত্র নাম লাভ করে।
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। বন্যা পরবর্তী পরিসংখ্যান অনুযায়ী; ২০ টি পরিবারের ক্ষতিগ্রস্ত হয়, ৭জন মৃত্যুবরন করে, ৭০ টি প্রাণীর প্রাণহানি হয়, ১০০০ টি বাগান ক্ষতিগ্রস্ত হয় এবং ১০০০ ফলনশীল কৃষি জমি ব্যাপকভাবে ক্ষতিগ্রস্ত হয়।
সুয্যে লিনাক্স
সুয্যে লিনাক্স () একটি ইউনিক্স-সদৃশ লিনাক্স কার্নেল-ভিত্তিক কম্পিউটার অপারেটিং সিস্টেম। ওপেন সোর্স প্রকল্প থেকে আগত সিস্টেম ও এপ্লিকেশন সফটওয়্যারসহ এটি বিতরণ করা হয়। সুয্যে লিনাক্সের মূল জার্মানীতে, এটি “সফটওয়্যার এবং সিস্টেম ডেভেলপমেন্ট”-এর জার্মান প্রতিশব্দের সংক্ষিপ্ত রূপ। জার্মানে শেকড় হলেও, এর উন্নয়ন হয়েছে ইউরোপে। প্রথম সংস্করণটি বেরোই ১৯৯৪ সালে। এটি সবচেয়ে পুরোনো বহাল বাণিজ্যিক ডিস্ট্রিবিউশন। ইয়াস্ট কনফিগারেশন টুলের জন্যে এটি সমাধিক পরিচিত।
নোভেল সুয্যে ও তাদের ট্রেডমার্ক ২০০৩ সালে কিনে নেয়। ওপেন ইনভেনশন নেটওয়ার্কের অন্যতম প্রতিষ্ঠাতা সদস্য নোভেল ভাবলো, তাদের উন্নয়ন প্রক্রিয়ার একটি গুরুত্বপূর্ণ অংশ হবে কম্যুনিটি, যার জন্যে তারা ওপেনসুয্যে প্রকল্পের শুরু করে। ৫০০ এরও অধিক ডেভেলপারকে নোভেল ২০০৪ সালে সুয্যের জন্যে নিয়োগ দেয়। এপ্রিল ২৭, ২০১১ সালে দ্য এটাচমেন্ট গ্রুপ নোভেল কিনে নেয়, যা সুয্যেকে একটি স্বাধীন ব্যবসায়িক ইউনিটে রূপান্তর করে। পরবর্তীতে, অক্টোবর ২০১৪তে, পুরো এটাচমেন্ট গ্রুপউ মাইক্রো ফোকাস ইন্টারনেশনাল ক্রয় করে। একটি স্বাধীন ব্যবসায় বিভাগ হিসেবে সুয্যে চলতে থাকলো। জুলাই ২, ২০১৮ সালে, ঘোষণা দেয়া হয় যে, মাইক্রো ফোকাস, সুয্যে ব্লিজ ১৮-৬৭৯ জিএমবিএইচের কাছে বিক্রি করে দিবে।
১৯৯২ সালে গঠিত হওয়া গিসেলশেপ ফার সফটওয়্যার অ্যান্ড এন্দউইকলাং-এর মূল উদ্দেশ্য ছিলো সফটওয়্যার ডেভেলপ করা ও ইউনিক্স গোষ্ঠির পরামর্শক হিসেবে থাকা। গ্রুপটি পরে, লিনাক্স বিতরণের সিদ্ধান্ত নিলো। সুয্যে নামটি বাছাই করা হলো।
গেকো নামের একপ্রজাতির গিরগিটি এখন এটার দাপ্তরিক লোগো ও মাস্কট।
দুটো ব্র‍্যান্ডের অধীনের সুয্যে লিনাক্স রয়েছে, ওপেনসুয্যে এবং সুয্যে লিনাক্স এন্টারপ্রাইজ। ওপেনসুয্যে ফ্রি ও সম্প্রদায়-ভিত্তিক ডিস্ট্রিবিউশন, যার চালক ওপেনসুয্যে প্রকল্প। এটায় কিছু অত্যাধুনিক ব্লিডিং এজ লিনাক্স প্রযুক্তি রয়েছে এবং হোম ব্যবহারকারীদের লক্ষ্য করেই এর নির্মান। সুয্যে লিনাক্স এন্টারপ্রাইজ হলো প্রধান এন্টারপ্রাইজগুলোকে লক্ষ্য করে নির্মিত সুয্যের পরীক্ষিত ও সনদপ্রাপ্ত ওপেন সোর্স সমাধান।
কুরঘান জেলা
কুরঘান আফগানিস্তানের ফারিয়াব প্রদেশের একটি জেলা। এটি আন্দখল জেলার পশ্চিম অংশ হিসেবে ২০০৫ সালে গঠণ করা হয়েছিল। জেলাটির কেন্দ্রীয় শহর কোরানঘন আন্দখয় এর খুব কাছাকাছি অবস্থান করছে, যেটি ৩১৭ মিটার উচ্চতায় অবস্থিত।
জেলাটির অবস্থান বলতে গেলে এবং এখানে মোট ১৩টি গ্রাম রয়েছে। ২০০৩ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭,১১৬ জন এর মত।
১৯৭৪ রমনা গণহত্যা
১৯৭৪ রমনা গণহত্যা জাতীয় সমাজতান্ত্রিক দল-জাসদের সমর্থকদের ওপর ১৯৭৪ সালের ১৭ই মার্চ পরিচালিত একটি গণহত্যা। সেদিন জাসদের আন্দোলনকারী কর্মীরা ঢাকার রমনা এলাকায় অবস্থিত স্বরাষ্ট্রমন্ত্রী মুহাম্মদ মনসুর আলীর বাসভবন ঘেরাও করলে জাতীয় রক্ষীবাহিনীর সদস্যরা তাদের ওপরে গুলিবর্ষণ করে, যার ফলে ব্যাপক হতাহতের ঘটনা ঘটে। এই হত্যাকান্ডের ঘটনায় অন্তত ৫০ জন নিহত হয়।
১৯৭১ সালে মুক্তিযুদ্ধের মাধ্যমে বাংলাদেশ স্বাধীনতা লাভ করে এবং নব্য স্বাধীনতা দেশ কিভাবে পরিচালিত হবে তা নিয়ে একটি মতাদর্শগত দ্বন্দের সূত্রপাত হয়। তৎকালীন আওয়ামী লীগ নেত্রীবৃন্দ গণতন্ত্রকে প্রথম পছন্দ হিসেবে বিবেচনা করলেও আ স ম আবদুর রব এবং শাহজাহান সিরাজের নেতৃত্বাধীন আওয়ামী লীগের চাত্রসংগঠন বাংলাদেশ ছাত্রলীগ তার বিরোধিতা করে। ছাত্রলীগের এই অংশটি মূলত সাবেক সাধারন সম্পাদক সিরাজুল ইসলাম খানের অনুসারী ছিল। তারা পরবর্তীতে আওয়ামী লীগ বিরোধী একটি রাজনৈতিক দল গঠন করেন, যার লক্ষ্য ছিল সামজতন্ত্রের একটি ধারা প্রতিষ্টা করা, যেটিকে তাঁরা বৈজ্ঞানিক সমাজতন্ত্র হিসেবে অভিহিত করতেন।
জাতীয় সমাজতান্ত্রিক দল গঠনের পরপরই জাসদ নেতাকর্মীরা শেখ মুজিবর রহমানের জাতীয় রক্ষীবাহিনীর বিরুদ্ধে আন্দোলন শুরু করে। সেসময়ে জাতীয় রক্ষীবাহিনীর সদস্যরা বিরোধী রাজনীতিবিদদের বাড়িতে হামলা, লুণ্ঠন, নির্যাতন, হত্যা, বিরোধী মতাদর্শীদের গুম করা সহ বহু বেআইনী কাজে যুক্ত থাকার ব্যাপারে অভিযুক্ত ছিলেন।
শিরিন তাগাব জেলা
শিরিন তাকাব (এর অর্থ হল উজবেক ভাষায়: "মিস্টি পানি", এছাড়াও পরিচিত কোহ-ই-সাইয়েদ) আফগানিস্তানের ফারিয়াব প্রদেশের একটি জেলা। ২০০৪ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৬৫,৮০০ জন এর মত। যার মধ্যে থেকে ১০% পশতুন, ১০% তাজিক এবং ৮০% উজবেক সম্প্রদায়ের লোকজনের বসতি ছিল।
বিক্রমশীলা সেতু
বিক্রমশীলা সেতু হল ভারতের ধর্মপালা (৭৮৩ থেকে ৮২০ এ.ডি.) দ্বারা প্রতিষ্ঠিত বিক্রমশিলার প্রাচীন মহাবিহারের নামে ভারতের বিহার রাজ্যের ভাগোপুরের কাছে গঙ্গা জুড়ে নির্মিত একটি সেতু।
বিক্রমশীলা সেতু ভারতে জলের উপরে অবস্থিত সেতুসমূহের মধ্যে ৬ষ্ঠ দীর্ঘতম সেতু। ৬.৭ কিলোমিটার দীর্ঘ দুটি লেন সেতু গঙ্গার দুই তীরে অবস্থিত এনএইচ ৮০ এবং এনএইচ ৩১ এর মধ্যে একটি সংযোগ হিসেবে কাজ করে । সেতুটি গঙ্গার দক্ষিণ তীরে ভাগলপুরের পাশে বারারি ঘাট থেকে উত্তর তীরের নুগাচিয়া পর্যন্ত নির্মিত হয়েছে। এটি ভাগলপুরকে পূর্ণিয়া ও কৈথারে মধ্যে সংযোগ করে। এর ফলে ভাগলপুর এবং গঙ্গার বিপরীত তীর জুড়ে অবস্থিত স্থানগুলি মধ্যে সড়ক দূরত্ব যথেষ্ট পরিমাণে হ্রাস পেয়েছে।
যাইহোক, সেতুতে যানবাহন বৃদ্ধির কারণে দুর্ঘটনা বেড়েছে এবং এখন এটির সমান্তরাল আরেকটি সেতু নির্মাণের দাবি করা হয়েছে। ২০১৮ সালের জুনে, ২৪ কিলোমিটার দীর্ঘ বিক্রমশিলা-কাতারিয়া রেল-কম-রোড সেতু বিক্রমশিলা রেলওয়ে স্টেশন (গঙ্গার দক্ষিণে পীরপন্থি) এবং কাতারিয়া রেলওয়ে স্টেশন (নাগুচিয়া রেলওয়ে স্টেশনের কাছে) এর মধ্যে ২,৩৭৯.০১ কোটি টাকা ব্যয়ে নির্মানের জন্য অনুমোদিত ছিল।
সোনারপুর দক্ষিণ বিধানসভা কেন্দ্র
সোনারপুর দক্ষিণ(বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ ২৪ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৭ নং সোনারপুর দক্ষিণ বিধানসভা কেন্দ্রটি গঠিত হয়েছে যথাক্রমে রাজপুর সোনারপুর পৌরসভার ৮ থেকে ২৪ নং ওয়ার্ডগুলি এবং কালিকাপুর-১, কালিকাপুর-২, লাঙ্গলবেরিয়া, পোলেঘাট, প্রতাপনগর ও সোনারপুর-২ গ্রাম পঞ্চায়েত গুলি সোনারপুর সমষ্টি উন্নয়ন ব্লক এর অন্তর্গত।
সোনারপুর দক্ষিণ বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে সোনারপুর বিধানসভা কেন্দ্রটি কলকাতা দক্ষিণ লোকসভা কেন্দ্রের অন্তর্গত ছিল।
২০১৬ সালে, তৃণমূল কংগ্রেসের জীবন মুখোপাধ্যায় সিপিআইয়ের তড়িৎ চক্রবর্তীকে পরাজিত করেন।
২০১২ সালে, তৃণমূল কংগ্রেসের জীবন মুখোপাধ্যায় সিপিআইয়ের তড়িৎ চক্রবর্তীকে পরাজিত করেন।
২০০৬ সালের নির্বাচনে, সিপিআই (এম) এর শ্যামল নস্কর সোনারপুর (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের নির্মলচন্দ্র মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের নির্মলচন্দ্র মণ্ডল সিপিআই (এম) এর আভা মণ্ডলকে পরাজিত করেন। ১৯৯৬ এবং ১৯৯১ সালে সিপিআই (এম) এর ভদ্রেশ্বর মণ্ডল 
কংগ্রেসের নির্মল মণ্ডলকে পরাজিত করেন এবং ১৯৮৭ সালে কংগ্রেসের সোভারঞ্জন সরদারকে পরাজিত করেন। সিপিআই (এম) এর গঙ্গাধর নস্কর ১৯৮২ সালে আইসিএসের রামকান্ত মণ্ডলকে পরাজিত এবং ১৯৭৭ সালে কংগ্রেসের গৌরহরি সরদারকে পরাজিত করেন।
সিপিআই এর কানসারি হালদার ১৯৭২ সালে জয়ী হন। সিপিআই (এম) এর গঙ্গাধর নস্কর ১৯৭১, ১৯৬৯ এবং ১৯৬৭ সালে জয়ী হন। সিপিআইয়ের খগেন্দ্র কুমার রায়চৌধুরী ১৯৬২ সালে জয়ী হন।
রেড হ্যাট
রেড হ্যাট ইনকর্পোরেটেড () একটি আমেরিকান বহুজাতিক সফটওয়্যার কোম্পানি, যারা এন্টারপ্রাইজ কমুনিটিতে ওপেন সোর্স সফটওয়্যার সরবরাহ করে থাকে। ১৯৯৩ সালে গঠিত এ কোম্পানির সদর দপ্তর রলে, উত্তর ক্যারোলিনায় অবস্থিত। তবে বিশ্বব্যাপী তাদের অপিস রয়েছে।
রেড হ্যাট তাদের এন্টারপ্রাইজ অপারেটিং সিস্টেম রেড হ্যাট এন্টারপ্রাইজ লিনাক্সের মাধ্যমে বিস্তৃত হয়। এছাড়াও তাদের রেড হ্যাট ভার্চুয়ালাইজেশন নামের একটি পণ্যও রয়েছে। সাথে সাথে রেড হ্যাট স্টোরেজ, অপারেটিং সিস্টেম প্ল্যাটফরম, মিডলওয়্যার, এপ্লিকেশন, ব্যবস্থাপনা পণ্য ও সমর্থন, প্রশিক্ষণ এবং পরামর্শ প্রদান করে।
রেড হ্যাট অনেকগুলো ফ্রি সফটওয়্যার প্রকল্প গঠন, রক্ষণাবেক্ষণ করে ও সেগুলোতে অবদান রাখে। অনেকগুলো মালিকানাধীন সফটওয়্যার পণ্যের কোডবেস মার্জারের মাধ্যমে মালিকানা অর্জন করে এবং পরবর্তীতে ওপেন সোর্স লাইসেন্সের অধীনে সেগুলো প্রকাশ করে। , ইনটেলের পরে রেড হ্যাটই লিনাক্স কার্নেল ৪.১৪ সংস্করণের সবচেয়ে বড় করপোরেট অবদানকারী।
রেড হ্যাট পেশাদার ওপেন সোর্স ব্যবসা মডেল অনুসরণ করে পরিচালিত হয়, যার মধ্যে সাবস্ক্রিপশন ভিত্তিক গ্রাহক সেবা, একটি কমুনিটির মশ্যে ডেভেলপমেন্ট ও ওপেন সোর্স সফটওয়্যার উন্নয়ন অন্তর্ভুক্ত। যাতে অন্য প্রোগ্রামাররা আরও নতুন কিছু সংযুক্ত করতে পারে ও উন্নয়ন করতে পারে, তাই মূলত তারা ওপেন সোর্স সফটওয়্যার প্রকাশ করে।
রেড হ্যাট ওপেন সোর্স সফটওয়্যার পণ্য ব্যবহার করার জন্যে প্রয়োজনীয় সেবা, প্রশিক্ষণ ও ইন্টিগ্রেশন সেবা বিক্রি করে। গ্রাহকরা ২৪/৭ ভিত্তিতে সেবা ও রেড হ্যাট নেটওয়ার্কের মত সেবা পেতে একবারই মূল্য পিরিশোধ করে।
সেপ্টেম্বর ২০১৪ সালে, যাইহোক, প্রধান নির্বাহী কর্মকর্তা জিম হোয়াইটহার্স্ট ঘোষণা করেন যে, রেড হ্যাট ক্লায়েন্ট সার্ভার থেকে ক্লাউড মোবাইলে স্থানান্তরিত হতে যাচ্ছে।
রিচ বাইনাম, রেড হ্যাটের আইনি দলের একজন সদস্য, দাবি করেন লিনাক্সের এ সফলতা ও দ্রুত উন্নয়নের পেছনে রেড হ্যাট সহ অন্যান্য ওপেন সোর্স ব্যবসা ব্যবস্থার অবদান রয়েছে।
খিলগাঁও মডেল কলেজ
খিলগাঁও মডেল কলেজ খিলগাঁও ঢাকা বাংলাদেশের একটি বেসরকারি কলেজ । এই কলেজটি "খিলগাঁও মডেল বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি অন্যতম কলেজের স্বীকৃতি পেয়েছে ।
১৯৭০ সালে খিলগাঁও এলাকার শিক্ষানুরাগী গণ্যমান্য ব্যক্তিবর্গের নিরলস পরিশ্রম খিলগাঁও মডেল কলেজটি প্রতিষ্ঠিত হয়। স্বল্প সময়েই কলেজটি উচ্চ মাধ্যমিক, স্নাতক (পাস) এবং ১৯৯৭-৯৮ শিক্ষাবর্ষে ৬টি বিষয়ে স্নাতক (সম্মান) কোর্স চালু হয়ে ক্রমান্বয়ে একটি বিষয়ে মাস্টার্স কোর্স চালু হয়েছে।
খিলগাঁও মডেল বিশ্ববিদ্যালয় কলেজ জাতির পিতা বঙ্গবন্ধু শেখ মুজিবুর রহমানের উদ্বোধনের মধ্য দিয়ে ১৯৭০ সালে প্রতিষ্ঠিত এ কলেজটি এলাকার শিক্ষান্নোয়নে উল্লেখযোগ্য ভূমিকা রেখে চলেছে। এলাকাবাসীর যতশীলতা এবং কলেজের উন্নয়নে তাদের আন্তরিক প্রচেষ্টা খুবই উৎসাহব্যঞ্জক। অভিভাবকবৃন্দ এবং এলাকার গণ্যমান্য সুধীজনের সমর্থন ও পরামর্শ কলেজটিকে সাফল্যের পথে এগিয়ে যেতে সাহায্য করছে।
কলেজে নিয়মিত সেমিস্টার পদ্ধতি চালু হয়েছে। বোর্ড ও বিশ্ববিদ্যালয়ের বিভিন্ন বিষয় পাঠ পরিকল্পনার মাধ্যমে যথাসময়ে সমাপ্ত করা এবং পর্যায়ক্রমিকভাবে পরীক্ষা নিয়ে ছাত্র-ছাত্রীদের মেধা মূল্যায়ন করা হয়, যার ফলশ্রুতিতে মাননীয় প্রধানমন্ত্রী কর্তৃক জাতীয় পর্যায়ে স্বর্ণপদক প্রাপ্ত হয়ে কলেজটির সুনাম প্রতিষ্ঠিত হয়। কলেজের সুন্দর, সুষ্ঠ এবং স্বাভাবিক পরিবেশ বজায় রাখার জন্য গভর্নিং বডির মাননীয় সভাপতি, সদস্যবৃন্দ, স্থানীয় বিদ্যোৎসাহী ব্যক্তিবর্গ, শিক্ষকগণ, কর্মচারীবৃন্দ এবং কলেজের ছাত্র-ছাত্রীবৃন্দ সদা সচেষ্ট। খিলগাঁও চৌরাস্তা সংলগ্ন প্রায় ৭ বিঘা জমির উপর নিরিবিলি ও অত্যন্ত মনোরম পরিবেশে প্রতিষ্ঠানটি অবস্থিত।উচ্চ মাধ্যমিক কোর্সে ভর্তির আবেদনের ক্ষেত্রে এস.এস.সি পরীক্ষায় ন্যূনতম জিপিএ -৩.৫০ থাকতে হয়। অনার্স কোর্সে ভর্তি হওয়ার জন্য জাতীয় বিশ্ববিদ্যালয়ের নীতিমালা অনুযায়ী এস.এস.সি এবং এইচ.এস.সি উভয় পরীক্ষায় গড়ে জিপিএ ৪.০০ থাকতে হয়। আর মাস্টার্সের ভর্তি অনার্সের ফলাফলের উপর ভিত্তি করে নির্ধারিত হয় ।
খিলগাঁও মডেল বিশ্ববিদ্যালয় কলেজ 
খিলগাঁও মডেল টাউন, 
খিলগাঁও চৌরাস্তা, 
ঢাকা, বাংলাদেশ ।
সুয্যে লিনাক্স এন্টারপ্রাইজ
সুয্যে লিনাক্স এন্টারপ্রাইজ ডেস্কটপ (), পূর্বের নোভেল লিনাক্স ডেস্কটপ, সুয্যে কর্তৃক সরবরাহকৃত বাণিজ্যিক বাজার লক্ষ্য করে নির্মিত একটি লিনাক্স ডিস্ট্রিবিউশন। ২৪-৩৬ মাস অন্তর, এর নতুন প্রধান সংস্করণগুলো প্রকাশিত হয়। আর ছোট সংস্করণগুলো, সার্ভিস প্যাক, ৯-১২ মাস অন্তর প্রকাশিত হয়। সুয্যে লিনাক্স এন্টারপ্রাইজ পণ্যগুলো ওপেনসুয্যে থেকে অনেক বেশি পরীক্ষিত।
সুয্যে লিনাক্স এন্টারপ্রাইজ ডেস্কটপের সর্বশেষ সংস্করণ হলো ১৫। এটাতে ইভোল্যুশন ৩.২৬ সহ আরও অনেক ওপেন সোর্স প্যাকেজ অন্তর্ভুক্ত থাকে, যেমন— দিয়া, টাইগারভিএনসি, এবং আইএফটিপি।
মাদ্রাসা-এ তৈয়্যবিয়া ইসলামিয়া সুন্নিয়া ফাজিল
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) চট্টগ্রামের একটি ধর্মীয় শিক্ষাপ্রতিষ্ঠান।
মাদ্রাসা-এ তৈয়্যবিয়া ইসলামিয়া সুন্নিয়া ফাযিল (ডিগ্রী) চট্টগ্রামের মধ্য হালিশহর এলাকায় অবস্থিত।
দ্বীনি শিক্ষা, ইতিহাস-ঐতিহ্য, যুগোপযোগী আধুনিক জ্ঞান-বিজ্ঞান ও প্রযুক্তি সম্পর্কে যথার্থ শিক্ষাদানের মাধ্যমে আদর্শবান দেশপ্রেমিক, সুনাগরিক হিসেবে গড়ে তোলা, উপরন্তু আল্লাহ এবং তাঁর প্রিয় হাবীব (সাল্লাল্লাহু আলাইহি ওয়াসাল্লাম)’র সন্তুষ্টি অর্জন করার লক্ষ্যে ১৯৭৫ সালের ১৬ জানুয়ারি অত্র প্রতিষ্ঠানের যাত্রা শুরু হয়।
এই মাদ্রাসা আনজুমান এ রহমানিয়া আহমদিয়া সুন্নিয়া ট্রাস্টের ব্যবস্থাপনায় পরিচালিত হয়ে আসছে। 
১. এবতেদায়ী (প্রাথমিক) স্তরঃ শিশু শ্রেণি থেকে ৫ম শ্রেণি পর্যন্ত।
২. দাখিল (মাধ্যমিক) স্তরঃ ৬ষ্ঠ শ্রেণি থেকে ১০ম শ্রেণি পর্যন্ত।
৩. আলিম (উচ্চ মাধ্যমিক) স্তরঃ আলিম ১ম ও ২য় বর্ষ।
৪. ফাযিল (বি.এ) স্তরঃ ফাযিল ১ম, ২য়, ও ৩য় বর্ষ (৩বছর মেয়াদী)।
এই মাদ্রাসার অধ্যক্ষ হিসেবে দায়িত্বরত আছেন মুহাম্মদ বদিউল আলম রিজভী। কুষ্টিয়া ইসলামী বিশ্ববিদ্যালয় কর্তৃক অনুমোদিত ১১ সদস্য বিশিষ্ট পরিচালনা পরিষদের তত্ত্বাবধানে ২৮ জন সুযোগ্য ও সুদক্ষ শিক্ষকমন্ডলী দায়িত্বরত আছেন।
চাটখিল পৌরসভা
চাটখিল পৌরসভা বাংলাদেশের নোয়াখালী জেলার অন্তর্গত একটি পৌরসভা।
চাটখিল উপজেলার মধ্যাংশে চাটখিল পৌরসভার অবস্থান। নোয়াখালী জেলা সদর থেকে এ পৌরসভার দূরত্ব প্রায় ৩৮ কিলোমিটার। এ পৌরসভার উত্তরে বদলকোট ইউনিয়ন, পশ্চিমে পরকোট ইউনিয়ন, দক্ষিণ-পশ্চিমে হাটপুকুরিয়া ঘাটলাবাগ ইউনিয়ন, দক্ষিণে নোয়াখলা ইউনিয়ন এবং পূর্বে পাঁচগাঁও ইউনিয়ন ও মোহাম্মদপুর ইউনিয়ন অবস্থিত।
১৯৯৫ সালের ১ জানুয়ারি চাটখিল পৌরসভার কার্যক্রম শুরু হয়।
চাটখিল পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
সিদ্ধেশ্বরী ডিগ্রী কলেজ
সিদ্ধেশ্বরী ডিগ্রি কলেজ রমনা ঢাকা বাংলাদেশের একটি বেসরকারি কলেজ । এই কলেজটি "সিদ্ধেশ্বরী বিশ্ববিদ্যালয় কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
কলেজ প্রতিষ্ঠিত হয় ১৯৬২ সালে ।
কলেজটি দাঁড়িয়েছে ৫২ একর জমির উপর।
অধ্যাক্ষ জসিম উদ্দিন
আছে তিনটি অনুষদ এই প্রতিষ্ঠান.
চাটখিল থানা
চাটখিল থানা বাংলাদেশের নোয়াখালী জেলার অন্তর্গত চাটখিল উপজেলার একটি থানা।
চাটখিল উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম চাটখিল থানার আওতাধীন।
কাশিনাথপুর মহিলা ডিগ্রি কলেজ
প্রতিষ্ঠাকালীন উপদেষ্টাঃ 
(সাবেক সংসদ, পাবনা ২)
প্রতিষ্ঠাকালীন সভাপতিঃ 
(উপজেলা নির্বাহী কর্মকর্তা)।
এলাকার গণ্যমাণ্য বিদ্যাপ্রেমীরা ছিলেন ম্যানেজিং কমিটির সদস্য।
২০০২ সালে রাজশাহী শিক্ষা বোর্ড কর্তৃক বিজ্ঞান, ব্যবসায় শিক্ষা ও মানবিক বিভাগে মোট ১৪ টি বিষয়ে একাদশ ও দ্বাদশ শ্রেণীর শিক্ষাদানের অনুমতি পায় কলেজটি। তখন ছাত্রী ছিল মাত্র ৩০ জন ও শিক্ষক ছিলো মাত্র ৭ জন। তখন অধ্যক্ষ ছিলেন মোঃ আব্দুল আওয়াল ও পরে অধ্যক্ষ হোন মোছাঃ রোকসানা খানম। ২০০৪ সালে কলেজের প্রথম পাবলিক পরীক্ষায় ১৬ জন অংশগ্রহন করে ৭ জন কৃতকার্য হয়। তারপর আসতে আসতে বছর দশেকের মধ্যে ছাত্রীসংখ্যা বেড়ে ১,১২২ জন ও শিক্ষক/শিক্ষীকার সংখ্যা হয় ২৮ জন। ২০০৯ সালে জাতীয় বিশ্ববিদ্যালয়ের অধীনে ডিগ্রি কোর্স চালু করা হয় কলেজে
তখন ২০১০-১১ শিক্ষাবর্ষে ৫৪ জন ছাত্রী ভর্তি হয়। বর্তমানে ডিগ্রি কোর্সে মোট ছাত্রীসংখ্যা ৪১৪ জন।
বর্তমান অধ্যক্ষ
(দায়িত্বকালঃ ০৫/১১/২০১৭ হতে বর্তমান)
প্রাক্তন অধ্যক্ষ
(দায়িত্বকালঃ ২০/০৩/২০১৭ থেকে ০৪/১১/২০১৭)
2. মোঃ আব্দুল আলিম খানউচ্চ মাধমিক
আবশ্যিক বিষয়ঃবিজ্ঞান বিভাগঃমানবিক বিভাগঃ
ব্যবসায় শিক্ষা বিভাগঃ
ডিগ্রি
নেপোলিয়ান বলেছিলেন, তোমরা আমাকে একটি শিক্ষিত মা দাও, আমি তোমাদের একটি শিক্ষিত জাতি উপহার দিবো। আর এই শিক্ষিত জাতি গড়ে তোলার লক্ষ্য নিয়েই গড়ে উঠেছে কাশিনাথপুর মহিলা ডিগ্রি কলেজ। পিছিয়ে পড়া নারীদের শিক্ষিত করে গড়ে তুলতে দীর্ঘদিন ধরেই আশে পাশের মানুষের চাওয়া ছিল কাশিনাথপুরে একটা মহিলা কলেজ হওয়ার।কারণ তখন পাবনা সদর বা অন্য কোন হোস্টেলে পড়ার সুযোগ না পেয়ে ঝড়ে পড়তো অনেক মেয়ে।
এবং তাই ২০০২ সালে প্রতিষ্ঠা করা হয় কাশিনাথপুর মহিলা ডিগ্রি কলেজ
ভাঙড় বিধানসভা কেন্দ্র
ভাঙড় (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ ২৪ পরগনা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪৮ নং ভাঙড় বিধানসভা কেন্দ্রটি গঠিত হয়েছে যথাক্রমে ভাঙড়-২ সমষ্টি উন্নয়ন ব্লক এবং জাগুলগাছি, নারায়ণপুর ও প্রানগঞ্জ গ্রাম পঞ্চায়েত গুলি ভাঙড়-১ সমষ্টি উন্নয়ন ব্লক এর অন্তর্গত।
ভাঙড় বিধানসভা কেন্দ্রটি ২২ নং যাদবপুর লোকসভা কেন্দ্রের অন্তর্গত। পূর্বে ভাঙড় বিধানসভা কেন্দ্রটি বসিরহাট লোকসভা কেন্দ্রের অন্তর্গত ছিল।
২০১১ সালে সিপিআই (এম) এর বাদল জামদার তার নিকটতম প্রতিদ্বন্দ্বী তৃণমূল কংগ্রেসের আরাবুল ইসলামকে পরাজিত করেন।
২০০৬ সালের রাজ্য বিধানসভা নির্বাচনে, 
তৃণমূল কংগ্রেসের আরাবুল ইসলাম ভাঙড় বিধানসভা কেন্দ্র থেকে জয়ী হন, সিপিআই (এম) মোশারফ হোসেন লস্করকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বাদল জামদার ২০০১ সালে তৃণমূল কংগ্রেসের আব্দুস সাত্তার মোল্লাকে পরাজিত করেন, ১৯৯৬ সালে কংগ্রেসের আজীবর রহমানকে এবং ১৯৯১ সালে কংগ্রেসের নুজুজ্জামান মোল্লাকে পরাজিত করেন। সিপিআই (এম) এর আব্দুর রেজ্জাক মোল্লা ১৯৮৭ সালে কংগ্রেসের শেখ শাহীদর রহমানকে পরাজিত করেন। সিপিআই (এম) এর দাউদ খান ১৯৮২ সালে কংগ্রেসের সেরিফুল আসলাম ইশাককে পরাজিত এবং ১৯৭৭ সালে জনতা পার্টির আমির আলী মোল্লাকে পরাজিত করেন।
সিপিআই (এম) এর আব্দুর রেজ্জাক মোল্লা ১৯৭২ সালে জয়ী হন। ১৯৭১ সালে নির্দলের এ.কে.এম হাসান উজ্জামান জয়ী হন। ১৯৬৯ সালে কংগ্রেসের এ.কে.এম.ইশাক জয়ী হন। ১৯৬৭ সালে বাংলা কংগ্রেসের এ.মোল্লা জয়ী হন। ১৯৬২ সালে কংগ্রেসের এ.কে.এম.ইশাক জয়ী হন। ১৯৫৭ সালে কংগ্রেসের হেমচন্দ্র নস্কর জয়ী হন। স্বাধীন ভারতের প্রথম নির্বাচনে ১৯৫১ সালে, কংগ্রেসের হেমচন্দ্র নস্কর এবং সিপিআই এর গঙ্গাধর নস্কর ভাঙড় যৌথ আসনে জয়ী হন।
সৈয়দপুর শাহারপাড়া ইউনিয়ন
সৈয়দপুর–শাহারপাড়া ইউনিয়ন পরিষদ (সিলেটী : ꠍꠂꠅꠖꠙꠥꠞ ꠡꠣꠢꠣꠞꠙꠣꠠꠣ ꠁꠃꠘꠤꠅꠘ ꠙꠞꠤꠡꠖ ) সিলেট বিভাগের সুনামগঞ্জ জেলার জগন্নাথপুর উপজেলার অন্তর্গত একটি ইউনিয়ন পরিষদ।
আদিকাল থেকে সৈয়দপুর গ্রাম কৃষ্ণপুর নামে পরিচিত ছিল। প্রায় কয়েক শতাব্দী পূর্বে হজরত শাহ সৈয়দ শামসুদ্দীন (রহ.) নামের এক ওলী কৃষ্ণপুর গ্রামে পদার্পন করেন। তিনি ছিলেন একজন আধ্মাত্মিক ব্যক্তিত্ব ও অপরিসীম গুণাবলীর অধিকারী। তিনিই সর্বপ্রথম অত্র কৃষ্ণপুর গ্রামে সৈয়দ বংশের প্রবর্তন করেন। তাঁর নামের উপাধ সৈয়দ নামানুসারে সৈয়দপুর গ্রাম প্রতিষ্ঠিত হয়। এরই ধারাবাহিকতায় আরও একজন ক্ষমতাধর গুণাবলীর অধিকারী ওলী হজরত শাহ কামাল (রহ.) অত্র এলাকায় পদার্পন করেন এবং তাহার নামানুসারে শাহারপাড়া গ্রামটি প্রতিষ্ঠিত হয়। পরিশেষে এ দু’জন ক্ষমতাধর ওলীর নামানুসারে প্রতিষ্ঠিত এ দু’টি গ্রামের সমন্বয়ে সৈয়দপুর–শাহারপাড়া ইউনিয়ন হিসেবে প্রতিষ্ঠিত হয়।
সৈয়দপুর শাহারপাড়া ইউনিয়নের আয়তন ৫৪৮৭ একর প্রায়। এ ইউনিয়নের ভূমির পরিমাণ প্রায় ০.৮০একর।
সৈয়দপুর শাহারপাড়া ইউনিয়নের লোকসংখ্যা প্রায় ২৩,৮৮২ জন। এর মধ্যে পুরুষ প্রায় ১০,৯৪১ জন এবং মহিলা প্রায় ১২,৯৪১ জন। ইউনিয়নের মোট খানা ৩৭৬৭টি পরিবার।
জগন্নাথপুর উপজেলার দক্ষিণ-পূর্বে সৈয়দপুর শাহারপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পূর্বে তিলক (আশারকান্দি ইউ/পি), পশ্চিমে টিয়ারগাও (রানীগঞ্জ ইউ/পি), উত্তরে ইনাতনগর (জগন্নাথপুর পৌরসভা), দক্ষিণে ইটখলা নদী (আশারকান্দি ইউ/পি) অবস্থিত। 
সৈয়দপুর শাহারপাড়া ইউনিয়ন জগন্নাথপুর উপজেলার আওতাধীন ৭নং ইউনিয়ন পরিষদ। এ ইউনিয়ন জাতীয় সংসদের ২২৬নং সুনামগঞ্জ-৩ আসনের এর অংশ। এ ইউনিয়নের গ্রামগুলো হল:
এ ইউনিয়নের অধিবাসীরা সিলেটের আঞ্চলিক ভাষায় কথা বলেন।
এ ইউনিয়নের লোকজন শুকনো মৌসুমে সড়ক পথে রিস্কা, অটো রিক্সা দিয়ে এমনকি পায়ে হেঁটে চলাচল করে থাকেন। বর্ষা মৌসুমে চলাফেরার জন্য এ অঞ্চলে নৌপথও ব্যবহার করা হয়।
এ ইউনিয়নের প্রধান ৪টি হাট-বাজার হল সৈয়দপুর বাজার, শাহারপাড়া বাজার, পীরেরগাও বাজার, সোনাতনপুর  বাজার।
সেন্টওএস
সেন্টওএস (, কমুনিটি এন্টারপ্রাইজ অপারেটিং সিস্টেম) একটি ফ্রি, এন্টারপ্রাইজ-ক্লাশ, কম্যুনিটি-সমর্থিত লিনাক্স ডিস্ট্রিবিউশন। জানুয়ারি ২০১৪তে, সেন্টওএস রেড হ্যাটের সাথে প্রাতিষ্ঠানিকভাবে যুক্ত হয়, যদিও তারা রেড হ্যাট এন্টারপ্রাইজ লিনাক্স স্বাধীন থাকবে বলে জানায়। under a new CentOS governing board.
প্রথম সেন্টওএস মে ২০০৪ সালে প্রকাশিত হয়, যার সংস্করণ ছিলো ২, যেটি আরএইচইএল ২.১এএস সংস্করণের ফোর্ক ছিলো।
মি অ্যান্ড আর্ল অ্যান্ড দ্য ডায়িং গার্ল
মি অ্যান্ড আর্ল অ্যান্ড দ্য ডায়িং গার্ল ২০১৫ সালের আমেরিকান হাস্যরসাত্মক-নাটকীয় চলচ্চিত্র। এর পরিচালক আলফোনসো গোমেজ-রিজন এবং রচয়িতা জেসি অ্যান্ড্রিউস। চলচ্চিত্রটি জেসি অ্যন্ড্রিউসের লেখা প্রথম উপন্যাস মি অ্যান্ড আর্ল অ্যান্ড দ্য ডায়িং গার্ল এর উপর ভিত্তি করে নির্মিত হয়েছে। চলচ্চিত্রে অভিনয় করেন থমাস মেন, অলিভিয়া কুক, আর জে সাইলার এবং জোন বার্নথাল। চলচ্চিত্রটি ২০১৫ সানডান্স চলচ্চিত্র উত্‍সবে প্রথমবার মুক্তি পায়।
"মি অ্যান্ড আর্ল অ্যান্ড দ্য ডায়িং গার্ল" ২৫ জানুয়ারি ২০১৫ সালে সানডান্স চলচ্চিত্র উত্‍সবে প্রদর্শিত হয় যেখানে দর্শকরা দাড়িয়ে তাদের উচ্ছ্বাস প্রকাশ করে। প্রদর্শনীর পর নিলামে ১২ মিলিয়ন মার্কিন ডলারের বিনিময়ে ফক্স সার্চলাইট পিকচার্স এর সত্ত্ব কিনে নেয় এবং উত্‍সবে চলচ্চিত্রটি ইউএস গ্রান্ড জুরি প্রাইজ অর্জন করে। ২৪ ফেব্রুয়ারি তারিখে ঘোষনা করা হয় যে, ২০১৫ সালের ১ জানুয়ারিতে যুক্তরাষ্ট্রে চলচ্চিত্রটি সীমিত পরিসরে মুক্তি দেওয়া হবে। কিন্তু ১০ই মার্চে আরেক ঘোষনায় বলা হয় চলচ্চিত্রটি নতুন তারিখ ১২ জুন ২০১৫ সালে মুক্তি দেওয়া হবে। চলচ্চিত্রটি প্রথমে ১৫টি প্রেক্ষাগৃহে মুক্তি দেওয়া হলেও পরে এই সংখ্যা বৃদ্ধি করে ৬৮ করা হয় এবং পরে আরও বাড়িয়ে ৩৫০ টি প্রেক্ষাগৃহে প্রদর্শন করা হয়। ৪ঠা জুলাই যুক্তরাষ্ট্রের স্বাধীনতা দিবসের সময় ৮৭০ টি প্রেক্ষাগৃহে বৃহত্‍ পরিসরে চলচ্চিত্রটি প্রদর্শিত হয়। ২০১৫ সালের ৪ সেপ্টেম্বরে চলচ্চিত্রটি যুক্তরাজ্যে মুক্তি পায়।
চলচ্চিত্রটির অফিসিয়াল ট্রেইলার মুক্তি পায় ২০১৫ সালের ৮ এপ্রিল এবং অফিসিয়াল পোস্টার প্রকাশ করা হয় ২০ এপ্রিল তারিখে। দুইটি দৃশ্য ২০১৫ সালের মে মাসে এবং একই মাসের ২০ তারিখে আন্তর্জাতিকভাবে ট্রেইলার প্রকাশ করা হয়।
ওরিয়ল বাস্কোয়েটস
ওরিয়ল বাস্কোয়েটস মাস (জন্ম ২০ জারুয়ারী ১৯৯৯) হলেন একজন স্পেনীয় পেশাদার ফুটবলার যিনি এফসি বার্সেলোনা বি-এ একজন ডিফেনসিভ মিডফিল্ডার হিসেবে খেলে থাকেন।
জন্ম, স্পেনের উত্তর-পর্বাঞ্চলে অবস্থিত সাবেক স্বায়ত্বশাসিত এবং বর্তমানে স্বাধীন অঞ্চল কাতালোনিয়া-এর জিরোনা প্রদেশের সেস্ট ফেলিউ দ্য গুইক্সোস পৌরসভায় , বাস্কোয়েটস ২০০৭ সালে মাত্র ৮ বছর বয়সে জনপ্রিয় স্পেনীয় ক্লাব এফসি বার্সেলোনা-এর তরুন কিশোর ভিত্তিক দলে একটি সফল ট্রায়াল দেয়ার পর যোগ দেন। ক্রমে অগ্রগতির ফলে পরবর্তীতে, ২০১৭ সালের ২৯শে এপ্রিল বার্সেলোনার দ্বিতীয় সারির দল দ্য রিজার্ভস-এ তার অভিষেক হয়, তখনও তিনি একজন কিশোর ছিলেন, স্পেনের তৃতীয় সারির লিগ সেগুন্ডা ডিভিশন বি-এ ঘরের মাঠে হওয়া খেলায় স্পেনীয় ক্লাব এই প্রাট-এর বিপক্ষে খেলা শুরুর পরের একটু বেশি সময় পরেই তার দলের আরেক খেলোয়াড় আলর্বেতো পেরেয়া-এর বদলে মাঠে নামেন, খেলায় তার দল ২-০ গোলে জয়লাভ করে।
বাস্কোয়েটস, ২০১৭ সালের ১৯শে আগষ্ট প্রথম একজন পেশাদার খেলোয়াড় হিসেবে খেলতে নামেন, যেখানে তিনি স্পেনের দ্বিতীয় সারির পেশাদার লিগ সেগুন্ডা ডিবিশন-এ রিয়াল ভালাডোরিড-এর (যাকে লা লিগা ২ বলা হয়ে থাকে) বিপক্ষে অন্যের মাঠের খেলায় ২-১ গোল ব্যবধানে জয় দিয়ে শুরু করেন।
বাস্কোয়েটসের বড় ভাই, পল, একজন ফুটবলার, তিনি একজন গোলকিপার হিসেবে খেলে থাকেন।
ক্রেগ স্পিয়ারম্যান
ক্রেগ মারে স্পিয়ারম্যান (; জন্ম: ৪ জুলাই, ১৯৭২) অকল্যান্ডে জন্মগ্রহণকারী প্রথিতযশা সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯৫ থেকে ২০০১ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন ‘স্পিয়ার্স’ ডাকনামে পরিচিত ক্রেগ স্পিয়ারম্যান। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও সেন্ট্রাল ডিস্ট্রিক্টস এবং প্রথম-শ্রেণীর ইংরেজ কাউন্টি ক্রিকেটে গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন।
অকল্যান্ডের কেলস্টোন বয়েজ হাই স্কুলে অধ্যয়ন করেছেন। এরপর নিউজিল্যান্ডের মাসে বিশ্ববিদ্যালয়ে পড়াশুনো করেন ক্রেগ স্পিয়ারম্যান। তবে, গ্লুচেস্টারশায়ারের তৎকালীন কোচ ও সতীর্থ জন ব্রেসওয়েলের পরামর্শক্রমে ক্রিকেট খেলার সাথে জড়িত হয়ে পড়েন। এ সুযোগকে কাজে লাগিয়ে স্মরণীয় করে রাখেন নিজেকে। ব্রিস্টলে প্রথম খেলাতেই সেঞ্চুরি করেছিলেন তিনি।
২০০৪ সালে গ্লুচেস্টারে মিডলসেক্সের বিপক্ষে ৩৪১ রানের মনোজ্ঞ ইনিংস উপহার দেন ক্রেগ স্পিয়ারম্যান। তার এ ইনিংসটিতে ছয়টি ছক্কা ও ৪০টি চারের মার ছিল। এরফলে ডব্লিউ জি গ্রেসের গড়া রেকর্ডকে ম্লান করে দিয়ে গ্লুচেস্টারশায়ারের পক্ষে ব্যক্তিগত সর্বোচ্চ রানের নতুন রেকর্ড গড়েন। এরপর থেকে তিনি তার রান সংগ্রহের ধারা অব্যাহত রাখেন। তারপর আরও দুইটি দ্বি-শতক রানের ইনিংস খেলেছিলেন তিনি।
২০০৫ সালে অক্সফোর্ডের বিপক্ষে অনুষ্ঠিত খেলায় এক ওভারে ৩৪ রান হাঁকিয়েছিলেন ক্রেগ স্পিয়ারম্যান। ২০০৬ সালে কাউন্টির ইতিহাসের ৪র্থ খেলোয়াড় হিসেবে নর্দাম্পটনশায়ারের বিপক্ষে উভয় ইনিংসে সেঞ্চুরি করার কীর্তিগাঁথা রচনা করেন। চ্যাম্পিয়নশীপ প্রতিযোগিতায় ঐ বছর তিনি ১৩৭০ রান তুলেছিলেন। ২০০৯ সালে কাউন্টি চ্যাম্পিয়নশীপে মাত্র ছয়টি খেলায় অংশ নেয়ার সুযোগ পেয়েছিলেন। ২২.৮৮ গড়ে ২০৬ রান তুলতে পেরেছিলেন। ঐ বছর শেষে ক্লাবের সাথে চুক্তি ছিন্ন করেন।
সমগ্র খেলোয়াড়ী জীবনে ১৯ টেস্ট ও ৫১টি একদিনের আন্তর্জাতিকে অংশগ্রহণের সুযোগ ঘটে ক্রেগ স্পিয়ারম্যানের। ১৫ ডিসেম্বর, ১৯৯৫ তারিখে পাকিস্তানের বিপক্ষে টেস্ট ক্রিকেটে অভিষেক ঘটে তার।
ডানহাতি উদ্বোধনী ব্যাটসম্যান ক্রেগ স্পিয়ারম্যানের টেস্ট অভিষেক ঘটে ক্রাইস্টচার্চে ডিসেম্বর, ১৯৯৫ সালে সফরকারী পাকিস্তানের বিপক্ষে। তবে, টেস্ট দলে নিজেকে স্থায়ীভাবে কখনো প্রতিষ্ঠালাভে সক্ষমতা দেখাতে পারেননি তিনি। একবারই তিন অঙ্কের কোঠা স্পর্শ করতে পেরেছিলেন। জিম্বাবুয়ের বিপক্ষে ১১২ রানের ইনিংস খেলেছিলেন তিনি। তাস্বত্ত্বেও, ১৯৯৬ সালের ক্রিকেট বিশ্বকাপে নিউজিল্যান্ড দলের অন্যতম সদস্যরূপে মনোনীত হয়েছিলেন।
আন্তর্জাতিক ক্রিকেট থেকে অবসর গ্রহণের পর ২০০১ সালে ইংল্যান্ডে চলে যান। সেখানে তিনি ব্যাংকিং খাতে চাকুরী করতে থাকেন।
আন্দার জেলা
আন্দার () আফগানিস্তানের গজনি প্রদেশের পূর্ব জেলাগুলির মধ্যে অবস্থিত একটি অন্যতম জেলা। ২০০৫ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ৮৮,৩০০ জন এর মত, যার মধ্যে প্রায় সকলই পশতু সম্প্রদায়ের। জেলাটির কেন্দ্রীয় শহরের নাম হচ্ছে মিরই। পাক্তিকা প্রদেশের সীমান্তের কাছাকাছি সার্দে বন্দ শহরটি অবস্থিত।
জেলাটির আয়ের প্রধান উৎস হল কৃষি, কিন্তু খরার কারনে গুরুতরভাবে ক্ষতিগ্রস্থ হয়। প্রায় সকল রাস্তাই খারাপ এবং অনুন্নত। গজনি শহর ও পাক্তিকা প্রদেশের মধ্যে প্রধান মহাসড়ক সমূহ হামলার শিকার হয়ে ব্যাপকভাবে ক্ষতিগ্রস্থ হয়েছিল। এখানে, ১টি ক্লিনিক, ১টি হাসপাতাল, ১৭টি প্রাথমিক বিদ্যালয় এবং ১টি উচ্চ বিদ্যালয় রয়েছে।
দিহ ইয়াক জেলা
দিহ ইয়াক (এছাড়াও বানান করা হয়ে থাকে দেহয়াক) আফগানিস্তানের গজনি প্রদেশের পূর্ব অঞ্চলে অবস্থিতএকটি গ্রামীণ জেলা। জেলাটি গজনি শহর থেকে প্রায় ৩০ কি:মি: পূর্বে অবস্থান করছে। জেলারটির আয়তন হচ্ছে ৭১৫ কিমি, ৬৬টি গ্রাম এবং প্রায় ৪৪,৩৮৬ জন এর মত জনসংখ্যা রয়েছে। রামক জেলা সদর দপ্তর হিসেবে সকল কাজ পরিচালনা করে থাকে।
জেলাটির আয়ের প্রধান উৎস হলো কৃষি, যদিও খরার কারনে ব্যাপকভাবে ক্ষতিগ্রস্থ হয়ে পড়ে। এছাড়াও এখানকার মানুষ পশু-প্রাণীর ব্যবসা করে থাকেন। বেকারত্বের উচ্চ হারের কারণে এখানকার অনেক মানুষ জেলা ছেড়ে বাইরে চলে গেছে এবং অনেকেই সেখানে স্থায়ীভাবে বসবাস শুরু করে দিয়েছেন। স্বাস্থ্য ও শিক্ষাক্ষেত্রে ব্যাপকভাভাবে উন্নতি সাধিত করা প্রয়োজন।
শেখ বোরহানুদ্দিন পোস্টগ্রাজুয়েট কলেজ
শেখ বোরহানুদ্দীন পোস্ট গ্রাজুয়েট কলেজ ঢাকা বাংলাদেশের একটি বেসরকারি কলেজ । এই কলেজটি "শেখ বোরহানুদ্দীন পোস্ট গ্রাজুয়েট কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি অন্যতম কলেজের স্বীকৃতি পেয়েছে।
আসানসোল উত্তর বিধানসভা কেন্দ্র
আসানসোল উত্তর (বিধানসভা কেন্দ্র) ভারতীয় রাজ্য পশ্চিমবঙ্গের পশ্চিম বর্ধমান জেলার একটি বিধানসভা কেন্দ্র। পূর্বে এই এলাকাটি বেশিরভাগ আসানসোল বিধানসভা কেন্দ্রের অধীনে ছিল। আসানসোল দক্ষিণ বিধানসভা কেন্দ্র নামে আরেকটি কেন্দ্র রয়েছে।
ভারতের সীমানা পুনর্নির্ধারণ কমিশনের নির্দেশিকা অনুসারে, আসানসোল পৌরসংস্থা এলাকা দুটি বিধানসভা কেন্দ্রে বিভক্ত। ১.আসানসোল উত্তর বিধানসভা কেন্দ্র ২.আসানসোল দক্ষিণ বিধানসভা কেন্দ্র, ২৮১ নং আসানসোল উত্তর 
বিধানসভা কেন্দ্রটি গঠিত হয়েছে যথাক্রমে ১ থেকে ৮, ১০ থেকে ১৭, ১৯, ২১ থেকে ৩৩ ওয়ার্ডগুলি আসানসোল পৌরসংস্থার অন্তর্গত।
আসানসোল উত্তর বিধানসভা কেন্দ্রটি ৪০ নং আসানসোল লোকসভা কেন্দ্রের অন্তর্গত।
২০১৬ সালের বিধানসভা নির্বাচনে, তৃণমূল কংগ্রেস মলয় ঘটক তার নিকটতম প্রতিদ্বন্দ্বী বিজেপির নির্মল কর্মকারকে পরাজিত করেন।
২০১১ সালের বিধানসভা নির্বাচনে, তৃণমূল কংগ্রেস মলয় ঘটক তার নিকটতম প্রতিদ্বন্দ্বী সিপিআই (এম) এর রানু রায়চৌধুরীকে পরাজিত করেন।
২০০৬ সালে রাজ্য বিধানসভা নির্বাচন, সিপিআই (এম) এর প্রতিভারঞ্জন মুখার্জী আসানসোল কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের কল্যাণ ব্যানার্জীকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে তৃণমূল কংগ্রেসের কল্যাণ ব্যানার্জী সিপিআই (এম) এর গৌতম রায়চৌধুরীকে পরাজিত করেন। ১৯৯৬ সালে 
কংগ্রেসের তাপস ব্যানার্জী 
সিপিআই (এম) এর গৌতম রায়চৌধুরীকে পরাজিত করেন। ১৯৯১ সালে সিপিআই (এম) এর গৌতম রায়চৌধুরী জয়ী হন বিজেপি এর বজরঙ্গী গুপ্তকে পরাজিত করেন। ১৯৮৭ সালে কংগ্রেসের প্রবুদ্ধ লাহা সিপিআই (এম) এর গৌতম রায়চৌধুরীকে পরাজিত করেন। ১৯৮২ সালে সিপিআই (এম) এর বিজয় পাল নিকটতম প্রতিদ্বন্দ্বী কংগ্রেসের সুকুমার ব্যানার্জীকে পরাজিত করেন। ১৯৭৭ সালে সিপিআই (এম) এর হারাধন রায় কংগ্রেসের গোপিকা রঞ্জন মিত্রকে পরাজিত করেন।
১৯৭২ সালে সিপিআই এর নিরঞ্জন দিহিদার জয়ী হন। ১৯৭১ এবং ১৯৬৯ সালে সিপিআই (এম) এর ডা. লোকেশ ঘোষ জয়ী হন। ১৯৬৭ সালে কংগ্রেসের গোপিকা রঞ্জন মিত্র জয়ী হন। ১৯৬২ সালে সিপিআইয়ের বিজয় পাল জয়ী হন। ১৯৫৭ সালে কংগ্রেসের শিবদাস ঘটক জয়ী হন। স্বাধীন ভারতের প্রথম নির্বাচনে, ১৯৫১ সালে ফরোয়ার্ড ব্লকের (রাইকার) অতীন্দ্রনাথ বোস কংগ্রেসের যোগেন্দ্রনাথ রায়কে পরাজিত করেন।
গঙ্গারামপুর প্রসন্ন কুমার মাধ্যমিক বিদ্যালয়
গঙ্গারামপুর প্রসন্ন কুমার মাধ্যমিক বিদ্যালয় মাগুরা জেলার শালিখা উপজেলায় অবস্থিত একটি মাধ্যমিক বিদ্যালয়। নড়াইল-মাগুরা সড়ক এবং নবগঙ্গা নদীর মাঝে গঙ্গারামপুর গ্রামে বিদ্যালয়টি অবস্থিত। বিদ্যালয়টির অধীনে ষষ্ঠ শ্রেণী থেকে দশম শ্রেণী পর্যন্ত পড়ানো হয়। বিদ্যালয়টি একটি শাখায় পরিচালিত হয়।
উনিশ শতকের প্রথম থেকে শালিখা উপজেলার সবচেয়ে পুরান এ বিদ্যাপীঠ এলাকার মানুষদের শিক্ষার আলোয় আলোকিত করেছে।
এ অঞ্চলের মানুষ লেখাপড়ার জন্য তখন যশোর, খুলনা, ঢাকা বা কলকাতা যেতো। লেখাপড়ার এই ক্রান্তিলগ্নে এগিয়ে আসেন প্রসন্ন কুমার সেন নামে একজন গুণী ব্যক্তি। তিনি উপলব্ধি করেন, যেভাবেই হোক এই অজপাড়াগাঁয় শিক্ষার আলো ছড়াতে হবে।
পরবর্তিতে তার মৃত্যুর পর ১৯০০ সালের জানুয়ারি মাসের প্রথমদিকে তার নাম অনুসারে প্রসন্ন কুমার সেন নামে একটি উচ্চ বিদ্যালয় প্রতিষ্ঠিত হয়। সংক্ষেপে গঙ্গারামপুর পিকে মাধ্যমিক বিদ্যালয় নামে পরিচিত। এই প্রতিষ্ঠান দ্রুতভাবেই ১৯০৩ সালে কলকাতা বিশ্ববিদ্যালয় থেকে স্থায়ী স্বীকৃতি পায়।
এই বিদ্যালয়ে সর্বপ্রথম একটি খড়ের ঘর ছিল। পার্শ্ববর্তী পানিঘাটা গ্রামের মৃত মধু হাজী এই ঘর দিয়েছিলেন বলে জানা যায়। উপজেলায় শিক্ষার আলো প্রথম ছড়িয়ে দেওয়ায় এলাকার মানুষের মণিকোঠায় ঠাঁই পেয়েছেন প্রয়াত প্রসন্ন কুমার সেন। তখন গঙ্গারামপুর তথা শালিখা উপজেলার কোনো লোকই এলাকায় লেখাপড়া করার সুযোগ পেতো না। এই গুণীজনের কারণেই প্রায় ১০-১২ কিলোমিটার দূর থেকেও পায়ে হেঁটে লেখাপড়া করতে আসতো শিক্ষার্থীরা। অন্য উপজেলার শিক্ষা প্রতিষ্ঠানের মধ্যে এই স্কুল সবচেয়ে পুরান ও প্রসিদ্ধ।
সাহাপুর ইউনিয়ন, চাটখিল
সাহাপুর বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার সর্ব-পশ্চিমে সাহাপুর ইউনিয়নের অবস্থান। এ ইউনিয়নের পূর্বে রামনারায়ণপুর ইউনিয়ন ও হাটপুকুরিয়া ঘাটলাবাগ ইউনিয়ন, উত্তরে পরকোট ইউনিয়ন, পশ্চিমে লক্ষ্মীপুর জেলার রামগঞ্জ উপজেলার করপাড়া ইউনিয়ন এবং দক্ষিণে লক্ষ্মীপুর জেলার লক্ষ্মীপুর সদর উপজেলার বশিকপুর ইউনিয়ন অবস্থিত।
সাহাপুর ইউনিয়ন চাটখিল উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
সাহাপুর ইউনিয়ন
সাহাপুর ইউনিয়ন নামে বাংলাদেশের পাবনা, গোপালগঞ্জ ও নোয়াখালী জেলায় আলাদা তিনটি ইউনিয়ন রয়েছে।
সাহাপুর ইউনিয়ন দ্বারা বুঝানো যেতে পারে:
রামনারায়ণপুর ইউনিয়ন
রামনারায়ণপুর বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার দক্ষিণাংশে রামনারায়ণপুর ইউনিয়নের অবস্থান। এ ইউনিয়নের পূর্বে খিলপাড়া ইউনিয়ন; উত্তরে নোয়াখলা ইউনিয়ন ও হাটপুকুরিয়া ঘাটলাবাগ ইউনিয়ন; পশ্চিমে সাহাপুর ইউনিয়ন, লক্ষ্মীপুর জেলার লক্ষ্মীপুর সদর উপজেলার বশিকপুর ইউনিয়ন ও দত্তপাড়া ইউনিয়ন এবং দক্ষিণে লক্ষ্মীপুর জেলার লক্ষ্মীপুর সদর উপজেলার উত্তর জয়পুর ইউনিয়ন অবস্থিত।
রামনারায়ণপুর ইউনিয়ন চাটখিল উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
নারায়ণপুর ইউনিয়ন
নারায়ণপুর ইউনিয়ন নামে বাংলাদেশে মোট ৪টি ইউনিয়ন রয়েছে।
নারায়ণপুর ইউনিয়ন দ্বারা বুঝানো যেতে পারে:
আন্দজেই ভাইদা
আন্দজেই ভিতোলদ ভাইদা (; ৬ মার্চ ১৯২৬ - ৯ অক্টোবর ২০১৬) ছিলেন একজন পোলীয় চলচ্চিত্র ও মঞ্চ পরিচালক। তাকে পোলীয় চলচ্চিত্র শিল্পের "রচয়িতা পরিচালক" হিসেবে গণ্য করা হয়। কর্মজীবনের স্বীকৃতি হিসেবে তিনি একটি একাডেমি সম্মানসূচক পুরস্কার, পাল্ম দর, এবং সম্মানসূচক গোল্ডেন লায়ন ও স্বর্ণ ভল্লুক অর্জন করেন। তিনি পোলীয় চলচ্চিত্র স্কুলের বিশিষ্ট সদস্য ছিলেন। তিনি যুদ্ধভিত্তিক ত্রয়ী চলচ্চিত্র "আ জেনারেশন" (১৯৫৪), "কানাই" (১৯৫৬) ও "অ্যাশেজ অ্যান্ড ডায়মন্ডস" (১৯৫৮) পরিচালনার জন্য বিশেষভাবে স্মরণীয়।
তাকে বিশ্বের অন্যতম স্বনামধন্য চলচ্চিত্র নির্মাতা হিসেবে গণ্য করা হয়। তার কাজসমূহ তার নিজের দেশের রাজনৈতিক ও সামাজিক বিবর্তন এবং পোলীয় জাতিগত পরিচয়ের পুরাণকথা সম্পর্কে বিশ্লেষণধর্মী ধারণা চিয়ে থাকে। তার নির্মিত চারটি চলচ্চিত্র শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কারের মনোনয়ন লাভ করে, সেগুলো হল "দ্য প্রমিজড ল্যান্ড" (১৯৭৫), "দ্য মেইডস অব ভিলকো" (১৯৭৯), "ম্যান অব আয়রন" (১৯৮১), এবং "কাতিন" (২০০৭)।
পরকোট ইউনিয়ন
পরকোট বাংলাদেশের নোয়াখালী জেলার অন্তর্গত চাটখিল উপজেলার একটি ইউনিয়ন।
চাটখিল উপজেলার পশ্চিমাংশে পরকোট ইউনিয়নের অবস্থান। এ ইউনিয়নের দক্ষিণে সাহাপুর ইউনিয়ন, দক্ষিণ-পূর্বে হাটপুকুরিয়া ঘাটলাবাগ ইউনিয়ন, পূর্বে চাটখিল পৌরসভা, উত্তর-পূর্বে বদলকোট ইউনিয়ন, উত্তরে লক্ষ্মীপুর জেলার রামগঞ্জ উপজেলার ভোলাকোট ইউনিয়ন এবং পশ্চিমে লক্ষ্মীপুর জেলার রামগঞ্জ উপজেলার দরবেশপুর ইউনিয়ন অবস্থিত।
পরকোট ইউনিয়ন চাটখিল উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম চাটখিল থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।
স্টিভ ম্যাকুইন (পরিচালক)
স্টিভেন রডনি ম্যাকুইন, সিবিই (; জন্ম: ৯ অক্টোবর ১৯৬৯) হলেন একজন ব্রিটিশ চলচ্চিত্র পরিচালক, প্রযোজক, ও চিত্রনাট্যকার। ২০১৩ সালে "টুয়েলভ ইয়ার্স আ স্লেইভ" চলচ্চিত্র নির্মাণের জন্য তিনি প্রযোজক হিসেবে শ্রেষ্ঠ চলচ্চিত্রের জন্য একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন, এবং পাশাপাশি শ্রেষ্ঠ পরিচালনার জন্য এই তিনটি পুরস্কারের মনোনয়ন লাভ করেন ও নিউ ইয়র্ক ক্রিটিকস সার্কেল পুরস্কার অর্জন করেন। ম্যাকুইন প্রথম কৃষ্ণাঙ্গ চলচ্চিত্র নির্মাতা যিনি শ্রেষ্ঠ চলচ্চিত্রের জন্য একাডেমি পুরস্কার অর্জন করেছেন।
দৃশ্যকলায় তাঁর অবদানের জন্য ২০১১ সালে তাঁকে অর্ডার অব দ্য ব্রিটিশ এম্পায়ারের কমান্ডার উপাধিতে ভূষিত করা হয়। ২০১৪ সালের এপ্রিল মাসে "টাইম" সাময়িকী তাদের টাইম ১০০ বিশ্বের সবচেয়ে প্রভাবশালী ব্যক্তিদের তালিকায় ম্যাকুইনের নাম অন্তর্ভুক্ত করে। ২০১৬ সালের অক্টোবরে ব্রিটিশ ফিল্ম ইনস্টিটিউট তাঁকে তাদের সর্বোচ্চ সম্মাননা বিএফআই ফেলোশিপ প্রদান করে।